ddrg/super_eurlex huggingface dataset:
(3)

For at sikre, at kontingentets fordele for produkter under KN-kode 0705 21 00 kunne benyttes fra den 1. maj 2004, blev der ved Rådets forordning (EF) nr. 7/2005 af 13. december 2004 om åbning som en autonom og midlertidig foranstaltning af et EF-toldkontingent for visse landbrugsprodukter med oprindelse i Schweiz (2) for en overgangsperiode åbnet et autonomt EF-toldkontingent, som var begrænset til disse produkter.
(3)

For at sikre, at kontingentets fordele for produkter under KN-kode 0705 21 00 kunne benyttes fra den 1. maj 2004, blev der ved Rådets forordning (EF) nr. 7/2005 af 13. december 2004 om åbning som en autonom og midlertidig foranstaltning af et EF-toldkontingent for visse landbrugsprodukter med oprindelse i Schweiz (3) for en overgangsperiode åbnet et autonomt EF-toldkontingent, som var begrænset til disse produkter.
(2)

Efter Kommissionens vedtagelse af nye retningslinjer for statsstøtte med regionalt sigte for 2007-2013 (3) er det nødvendigt at ændre dele af anmeldelsesformularen.
(9)

Kommissionen indhentede og efterprøvede alle de oplysninger, som den anså for nødvendige med henblik på en markedsøkonomisk behandling og for en foreløbig fastlæggelse af dumpingen, den opståede skade og de berørte fællesskabsinteresser. Der blev aflagt følgende kontrolbesøg: a) EF-producenter Der blev aflagt kontrolbesøg hos fire EF-producenter. Disse producenter anmodede om fortrolig behandling af deres identitet i henhold til grundforordningens artikel 19. De gjorde gældende, at offentliggørelsen af deres identitet ville kunne medføre en risiko for væsentlig skade. Visse klagende EF-producenter leverer nemlig til kunder i Fællesskabet, som også modtager varer fra Kina og Ukraine, og som således har direkte gavn af denne import. Disse klagere gjorde gældende, at de derfor befandt sig i en særlig følsom situation, eftersom de havde god grund til at antage, at visse af deres leverandører og kunder ville være utilfredse med deres klage eller deres støtte til en klage vedrørende en påstået skadelig dumping, og at de ville reagere på et sådant søgsmål. De gjorde således gældende, at de risikerede eventuelle modforanstaltninger fra disse leverandører og kunder, herunder en mulig afbrydelse af deres forretningsforbindelser. Anmodningen blev imødekommet, da den blev fundet tilstrækkeligt begrundet. b) Eksporterende producenter i Kina — Foshan City Gaoming Lihe Daily Necessities Co. Ltd, Foshan — Foshan Shunde Heng Yip Housewares Co. Ltd, Foshan — Guangzhou Power Team Houseware Co. Ltd, Guangzhou — Since Hardware (Guangzhou) Co. Ltd, Guangzhou — Foshan Shunde Yongjian Housewares and Hardware Co. Ltd., Foshan og selskabets forretningsmæssigt forbundne selskab Wire King International Ltd., Hongkong — Zhejiang Harmonic Hardware Products Co. Ltd, Guzhou. c) Eksporterende producenter i Ukraine — Eurogold Industries Ltd, Zhitomir, og selskabets forretningsmæssigt forbundne selskab Eurogold Service Zumbühl & Co., Zug, Schweiz.
(3)

På mødet for handelsministrene i Euro-Middelhavslandene i Toledo i marts 2002 blev ministrene enige om at udvide denne ordning til at omfatte de Middelhavslande, bortset fra Tyrkiet, der deltager i Euro-Middelhavspartnerskabet på grundlag af Barcelona-erklæringen, der blev vedtaget på Euro-Middelhavskonferencen den 27. og 28. november 1995. På mødet for handelsministrene i Euro-Middelhavslandene den 7. juli 2003 i Palermo godkendte ministrene med henblik på at tillade en sådan udvidelse en model til en ny pan-Euro-Middelhavsprotokol til Euro-Middelhavsaftalerne vedrørende definitionen af begrebet »produkter med oprindelsesstatus« og metoder til administrativt samarbejde. Efter mødet i den fælles komité for EF-Færøerne/Danmark den 28. november 2003 blev det besluttet, at også Færøerne skal være omfattet af pan-Euro-Middelhavsordningen for diagonal kumulation af oprindelse.
Det skal bemærkes, at det er Kommissionens faste praksis at undersøge, hvorvidt en koncern af forretningsmæssigt forbundne virksomheder som helhed opfylder betingelserne for markedsøkonomisk behandling. Dette skønnes at være nødvendigt for at undgå, at en koncerns salg kanaliseres via et af de forretningsmæssigt forbundne selskaber i koncernen, hvis der indføres foranstaltninger. I tilfælde, hvor et datterselskab eller et andet forretningsmæssigt forbundet selskab er producent og/eller forhandler af den pågældende vare, skal alle disse forretningsmæssigt forbundne selskaber fremsende et udfyldt ansøgningsskema vedrørende markedsøkonomisk behandling, således at det kan undersøges, om de også opfylder betingelserne i grundforordningens artikel 2, stk. 7, litra c). Sker dette ikke, kan det altså ikke afgøres, om koncernen som helhed opfylder alle betingelserne for markedsøkonomisk behandling.
(2)

Sanktionskomitéen under FN’s Sikkerhedsråd besluttede den 9. november 2006 at ændre listen over de personer, grupper og enheder, over for hvem indefrysningen af pengemidler og økonomiske ressourcer skal gælde. Bilag I bør derfor ændres i overensstemmelse hermed —
(3)

De franske myndigheder påtænker at ændre ordningen for risproduktion i Guyana og begrænse produktionen til en enkelt dyrkningscyklus pr. hektar om året. Med den nye produktionsordning vil de pågældende producenter kunne udføre systematisk braklægning, hvad der i vid udstrækning vil løse ukrudtsproblemerne og afsætte den periode, der er nødvendig for klargøring af jorden. Det vil medføre besparelser af vand og plantebeskyttelsesmidler. Ordningen vil også indebære en bedre udnyttelse af arbejdstid og materiel og dermed færre driftsudgifter for risproducenterne. For at kunne iværksætte den nye produktionsordning er det nødvendigt at tilpasse reglerne for beregning af den specifikke støtte til ris i Fransk Guyana og at fastsætte, at støtten beregnes på grundlag af en enkelt dyrkningscyklus om året og anvende den seneste af de to tidligere anvendte datoer, dvs. senest den 30. juni før den pågældende høst.
DA Den Europæiske Unions Tidende L 312/41

KOMMISSIONENS FORORDNING (EF) Nr. 1671/2006

af 10. november 2006

om udstedelse af importlicenser for fersk, kølet eller frosset oksekød af høj kvalitet

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød (1),

under henvisning til Kommissionens forordning (EF) nr. 936/97 af 27. maj 1997 om åbning og forvaltning af toldkontingenter for oksekød af høj kvalitet, fersk, kølet eller frosset, og for frosset bøffelkød (2), og

ud fra følgende betragtninger:

(1) Artikel 4 og 5 i forordning (EF) nr. 936/97 fastsætter betingelserne for licensansøgninger og udstedelse af importlicenser for kød som omhandlet i samme forordnings artikel 2, litra f).

(2) I artikel 2, litra f), i forordning (EF) nr. 936/97 blev den mængde fersk, kølet eller frosset oksekød af høj kvalitet, der opfylder definitionen i samme bestemmelse, og som kan indføres på særlige betingelser i perioden fra 1. juli 2006 til 30. juni 2007, fastsat til 11 500 t.

(3) Det skal bemærkes, at de licenser, der er fastsat ved denne forordning, dog kun kan anvendes i hele deres gyldighedsperiode med forbehold af de bestående ordninger på veterinærområdet —

UDSTEDT FØLGENDE FORORDNING:

Artikel 1

1. De mængder, som der er søgt om gennem importlicensansøgninger indgivet i perioden 1. til 5. november 2006 vedrørende fersk, kølet og frosset oksekød af høj kvalitet som omhandlet i artikel 2, litra f), i forordning (EF) nr. 936/97, imødekommes fuldstændigt.

2. Der kan i overensstemmelse med artikel 5 i forordning (EF) nr. 936/97 i løbet af de fem første dage af december 2006 indgives licensansøgninger for 4 832,45 t.

Artikel 2

Denne forordning træder i kraft den 11. november 2006.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 10. november 2006. På Kommissionens vegne Jean-Luc DEMARTY Generaldirektør for landbrug og udvikling af landdistrikter

(1) EFT L 160 af 26.6.1999, s. 21. Senest ændret ved forordning (EF) nr. 1913/2005 (EUT L 307 af 25.11.2005, s. 2).

(2) EFT L 137 af 28.5.1997, s. 10. Senest ændret ved forordning (EF) nr. 408/2006 (EUT L 71 af 10.3.2006, s. 3).
(2)

Markedssituationen for blød hvede og byg i Fællesskabet og den udvikling i kornefterspørgslen, der er konstateret i forskellige regioner i de seneste uger, gør det nødvendigt at stille nye kornmængder fra interventionslagrene til rådighed i visse medlemsstater. Derfor bør interventionsorganerne i de pågældende medlemsstater have tilladelse til at forhøje de mængder, der udbydes i licitation, med for blød hvede 51 859 tons i Belgien, 44 440 tons i Polen og 27 020 tons i Letland, og med for byg 100 000 tons i Tyskland, 100 000 tons i Frankrig, 75 000 tons i Finland, 58 004 tons i Sverige, 41 927 tons i Polen, 28 830 tons i Danmark, 25 787 tons i Litauen, 24 825 tons i Det Forenede Kongerige, 22 461 tons i Østrig, 6 340 tons i Belgien.
DA Den Europæiske Unions Tidende L 308/5

KOMMISSIONENS FORORDNING (EF) Nr. 1642/2006

af 7. november 2006

om ændring af Rådets forordning (EF) nr. 51/2006 for så vidt angår fangstbegrænsninger for brislingebestanden i ICES-afsnit IIa (EF-farvande) og ICES-underområde IV (EF-farvande)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 51/2006 af 22. december 2005 om fastsættelse for 2006 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger (1), særlig artikel 5, stk. 7, og

ud fra følgende betragtninger:

(1) Der er i bilag IA til forordning (EF) nr. 51/2006 fastsat midlertidige fangstbegrænsninger for brisling i ICES-afsnit IIa (EF-farvande) og ICES-underområde IV (EF-farvande).

(2) Ifølge artikel 5, stk. 7, i ovennævnte forordning kan Kommissionen revidere fangstbegrænsningerne på grundlag af videnskabelige oplysninger indsamlet i første halvdel af 2006.

(3) På grundlag af de videnskabelige oplysninger indsamlet i første halvdel af 2006 bør fangstbegrænsningerne for brisling i de pågældende områder reduceres.

(4) Forordning (EF) nr. 51/2006 bør derfor ændres i overensstemmelse hermed.

(5) Foranstaltningerne i denne forordning er i overensstemmelse med udtalelse fra Forvaltningskomitéen for Fiskeri og Akvakultur —

UDSTEDT FØLGENDE FORORDNING:

Artikel 1

Bilag IA til forordning (EF) nr. 51/2006 ændres som angivet i bilaget til nærværende forordning.

Artikel 2

Denne forordning træder i kraft på tredjedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 7. november 2006. På Kommissionens vegne Joe BORG Medlem af Kommissionen

(1) EUT L 16 af 20.1.2006, s. 1. Senest ændret ved forordning (EF) nr. 1591/2006 (EUT L 296 af 26.10.2006, s. 1).
(7)

Sloveniens plan for overgang til euroen fastsætter, at eurosedler og mønter bør blive lovligt betalingsmiddel i denne medlemsstat på datoen for indførelse af euroen som dets valuta. Som følge heraf bør datoen for indførelse af euroen og datoen for indførelse af eurosedler og mønter være den 1. januar 2007. Ingen »udfasningsperiode« bør finde anvendelse.
(1)

Rådets forordning (EF) nr. 639/2004 af 30. marts 2004 om forvaltning af fiskerflåder, der er registreret i regioner i Fællesskabets yderste periferi (2) åbner mulighed for at fravige bestemmelserne i artikel 9, stk. 1, litra a), i Rådets forordning (EF) nr. 2792/1999 af 17. december 1999 om de nærmere regler og betingelser for Fællesskabets strukturforanstaltninger for fiskeriet (3) og artikel 13 i Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik (4).
(2)

I henhold til artikel 5 i Kommissionens forordning (EF) nr. 580/2004 af 26. marts 2004 om en licitationsprocedure for fastsættelse af eksportrestitutioner for visse mejeriprodukter (3) og på grundlag af en gennemgang af de indgivne bud bør der fastsættes en maksimumseksportrestitution for den licitationsperiode, der udløber den 14. november 2006.
(5)

For ikke at skade disse erhvervsdrivende og for at sikre en korrekt udnyttelse af dette kontingent bør der indføres en vis fleksibilitet i forbindelse med anvendelsen af de udstedte licenser. Med henblik herpå bør deres gyldighed som en undtagelse fra forordning (EF) nr. 2375/2002 forlænges indtil udgangen af 2006, og det bør tillades, at disse licenser anvendes for import af blød hvede med oprindelse i andre tredjeland end Ukraine, bortset fra USA og Canada.
(3)

For tomater, appelsiner, citroner, spisedruer og æbler er den maksimumssats, der er nødvendig for tildeling af licenser for den vejledende mængde inden for rammerne af den mængde, der er afgivet bud for, ikke over halvanden gang højere end den vejledende restitutionssats —
(14)

Efter fremlæggelsen af oplysninger hævdede ansøgeren, at man skulle have anmodet om uddybninger med hensyn til de reviderede regnskaber tidligere og i al fald inden fremlæggelsen. I den forbindelse skal det bemærkes, at den forretningsmæssigt forbundne kinesiske producent blev anmodet om at forelægge oplysninger, gjort opmærksom på, at de manglede, og anmodet om at samarbejde i den nuværende procedure, hvilket den pågældende afslog. Derfor blev konklusionerne for denne virksomhed baseret på de foreliggende faktiske oplysninger, jf. grundforordningens artikel 18. Under hensyn til disse omstændigheder blev anmodninger om yderligere oplysninger efter de gældende fristers udløb anset for at være upassende og diskriminerende, for så vidt angår den normale praksis for Fællesskabets institutioner i forbindelse med samarbejdsuvillige parter. Det skal bemærkes, at alle konklusioner altid blev forelagt for ansøgeren, som fik rig mulighed for at kommentere disse konklusioner.
(42)

Selv om det i forbindelse med denne undersøgelse blev konstateret, at der ikke var nogen egentlige producenter af cumarin i Indonesien eller Malaysia, og ingen gav sig til kende over for Kommissionen, påpeges det over for nye producenter, der i henhold til grundforordningens artikel 13, stk. 4, måtte påtænke at indgive en anmodning om fritagelse for den udvidede antidumpingforanstaltning, at de vil skulle besvare et spørgeskema, så Kommissionen kan afgøre, om der kan indrømmes fritagelse eller ej. Der kan indrømmes fritagelse efter en vurdering af f.eks. markedssituationen for den pågældende vare, produktionskapacitet og kapacitetsudnyttelse, indkøb og salg og sandsynligheden for, at praksis, for hvilken der ikke foreligger nogen tilstrækkelig gyldig grund eller økonomisk begrundelse, fortsætter, samt af beviserne for dumping. Kommissionen vil normalt også aflægge kontrolbesøg på stedet. En sådan anmodning bør omgående indgives til Kommissionen med alle relevante oplysninger, især om ændringer i virksomhedens aktiviteter med hensyn til produktion og salg.
(6)

Kommissionens forordning (EF) nr. 1431/94 af 22. juni 1994 om gennemførelsesbestemmelser for fjerkrækød til den importordning, der er fastsat i Rådets forordning (EF) nr. 774/94 om åbning og forvaltning af en række EF-toldkontingenter for oksekød af høj kvalitet, svinekød, fjerkrækød, hvede og blandsæd af hvede og rug samt klid og andre restprodukter (12) er allerede blevet ændret med henblik på Bulgariens og Rumæniens tiltrædelse af Den Europæiske Union pr. 1. januar 2007. Artikel 4, stk. 1, andet afsnit, i nævnte forordning fastsætter for perioden 1. januar til 31. marts 2007, at ansøgningerne indgives i de første syv arbejdsdage af januar 2007. Af administrative årsager bør denne særlige periode udvides til de første 15 dage af januar 2007. For at foretage en harmonisering med de øvrige importkontingenter i samme sektor bør der fastsættes samme periode for indgivelsen af ansøgninger for første kvartal af 2007.
DA Den Europæiske Unions Tidende L 319/8

KOMMISSIONENS FORORDNING (EF) Nr. 1705/2006

af 17. november 2006

om fastsættelse af minimumssalgsprisen for smør i forbindelse med den 52. dellicitation under den løbende licitation som omhandlet i forordning (EF) nr. 2771/1999

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter (1), særlig artikel 10, litra c), og

ud fra følgende betragtninger:

(1) I henhold til artikel 21 i Kommissionens forordning (EF) nr. 2771/1999 af 16. december 1999 om gennemførelsesbestemmelser til Rådets forordning (EF) nr. 1255/1999 for så vidt angår interventionsforanstaltninger på markedet for smør og fløde (2) har interventionsorganerne udbudt visse mængder smør, som de ligger inde med, til salg ved løbende licitation.

(2) Ifølge artikel 24a i forordning (EF) nr. 2771/1999 fastsættes der på grundlag af de bud, der modtages ved hver dellicitation, en minimumssalgspris, eller det besluttes ikke at give tilslag.

(3) På baggrund af de modtagne bud bør der fastsættes en minimumssalgspris.

(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter —

UDSTEDT FØLGENDE FORORDNING:

Artikel 1

I forbindelse med den 52. dellicitation i henhold til forordning (EF) nr. 2771/1999, for hvilken fristen for indgivelse af bud udløb den 14. november 2006, fastsættes minimumssalgsprisen for smør til 236,21 EUR/100 kg.

Artikel 2

Denne forordning træder i kraft den 18. november 2006.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 17. november 2006. På Kommissionens vegne Jean-Luc DEMARTY Generaldirektør for landbrug og udvikling af landdistrikter

(1) EFT L 160 af 26.6.1999, s. 48. Senest ændret ved Kommissionens forordning (EF) nr. 1913/2005 (EUT L 307 af 25.11.2005, s. 2).

(2) EFT L 333 af 24.12.1999, s. 11. Senest ændret ved forordning (EF) nr. 1802/2005 (EUT L 290 af 4.11.2005, s. 3).
(3)

For at kunne anvende de nye toldkontingenter og ændringerne i de eksisterende toldkontingenter er det nødvendigt at ændre forordning (EF) nr. 747/2001.
(3)

Disse forordninger fastsætter, at importlicensansøgninger kun kan indgives i løbet af de syv første dage i den måned, der går forud for hver fastlagt kontingentperiode. Med henblik på Bulgariens og Rumæniens tiltrædelse af Den Europæiske Union fra 1. januar 2007 er det nødvendigt at fastsætte en anden periode for indgivelse af licensansøgninger for første kvartal af 2007.
DA Den Europæiske Unions Tidende L 329/24

KOMMISSIONENS FORORDNING (EF) Nr. 1746/2006

af 24. november 2006

om berigtigelse af forordning (EF) nr. 1279/2006 om fastsættelse for produktionsåret 2005/2006 af den specifikke vekselkurs for minimumspriserne for sukkerroer og produktionsafgifterne og tillægsafgiften i sukkersektoren for de medlemsstater, som ikke har indført den fælles valuta

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 318/2006 af 20. februar 2006 om den fælles markedsordning for sukker (1),

under henvisning til Kommissionens forordning (EØF) nr. 1713/93 af 30. juni 1993 om særlige bestemmelser for anvendelse af landbrugsomregningskurserne i sukkersektoren (2), særlig artikel 1, stk. 3, og

ud fra følgende betragtninger:

(1) Der er konstateret en fejl i bilaget til Rådets forordning (EF) nr. 1279/2006 (3), idet den specifikke vekselkurs for slovakiske kroner er angivet forkert.

(2) Fejlen bør rettes ved at erstatte den vekselkurs på 39,0739, der er angivet for den slovakiske krone, med 38,0739.

(3) For at kunne omfatte produktionsåret 2005/06 bør den korrigerede vekselkurs gælde fra den dag, hvor forordning (EF) nr. 1279/2006 finder anvendelse —

UDSTEDT FØLGENDE FORORDNING:

Artikel 1

Bilaget til forordning (EF) nr. 1279/2006 erstattes af teksten i bilaget til nærværende forordning.

Artikel 2

Denne forordning træder i kraft på dagen for offentliggørelsen af Den Europæiske Unions Tidende.

Den anvendes fra den 1. juli 2005.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 24. november 2006. På Kommissionens vegne Jean-Luc DEMARTY Generaldirektør for landbrug og udvikling af landdistrikter

(1) EUT L 58 af 28.2.2006, s. 1. Ændret ved Kommissionens forordning (EF) nr. 1585/2006 (EUT L 294 af 25.10.2006, s. 19).

(2) EFT L 159 af 1.7.1993, s. 94. Senest ændret ved forordning (EF) nr. 1509/2001 (EFT L 200 af 25.7.2001, s. 19).

(3) EUT L 233 af 26.8.2006, s. 10.
(1)

Ved forordning (EF) nr. 930/2004 besluttede Rådet uanset forordning nr. 1 og for en overgangsperiode på tre år fra den 1. maj 2004, at Den Europæiske Unions institutioner ikke er bundet af forpligtelsen til at affatte alle retsakter på maltesisk og til at offentliggøre dem på dette sprog i Den Europæiske Unions Tidende.
(3)

Det bør også fastsættes, at bestemmelserne i artikel 13 i Europa-Parlamentets og Rådets forordning (EF) nr. 1760/2000 (4), der fastlægger et system for identifikation og registrering af kvæg og fastsætter bestemmelser for mærkning af oksekød og oksekødsprodukter, bør gælde for import af det oksekød af høj kvalitet, der er omhandlet i artikel 2, litra a), c) og d), i forordning (EF) nr. 936/97.
(3)

Ifølge de oplysninger om eksportlicensansøgninger, som Kommissionen råder over pr. 22. november 2006, er der fare for en overskridelse af de mængder, der stadig er til rådighed indtil den 15. januar 2007 for bestemmelseszone 1) Afrika, 3) Østeuropa og 4) Vesteuropa, jf. artikel 9, stk. 5, i forordning (EF) nr. 883/2001, hvis der ikke indføres restriktioner for udstedelsen af eksportlicenser med forudfastsættelse af restitutionen. Det er derfor nødvendigt at fastsætte en enhedsprocentsats for godkendelse af ansøgninger indgivet mellem den 16. og den 21. november 2006 og suspendere udstedelsen af licenser og indgivelsen af ansøgninger for disse zoner indtil den 16. januar 2007 —
(1)

For at sikre en passende forsyning af visse fiskevarer til Fællesskabets forarbejdningsindustri blev der fastsat autonome fællesskabstoldkontingenter i Rådets forordning (EF) nr. 379/2004 af 24. februar 2004 om åbning og forvaltning af autonome fællesskabstoldkontingenter for visse fiskevarer for perioden 2004-2006 (1).
(2)

For de licenser af type B, som der er ansøgt om fra den 1. juli til den 31. oktober 2006 for tomater, appelsiner, citroner, spisedruer, æbler og ferskner, bør der fastsættes en endelig restitutionssats svarende til den vejledende sats og en udstedelsesprocentsats for de mængder, der er ansøgt om —
(2)

De licensansøgninger, der er indgivet fra den 1. til den 10. november 2006, udtrykt som udbenet kød, i overensstemmelse med forordning (EF) nr. 2247/2003, overstiger for produkter med oprindelse i Botswana, Kenya, Madagaskar, Swaziland, Zimbabwe og Namibia ikke de disponible mængder for disse lande. Det er derfor muligt at udstede importlicenser for de mængder, der er anmodet om licens for.